Die Briedehans het hulle woonwa gevat om 'n seil te laat maak wat die woonwa sal beskerm deur klippe wat opskiet van die kar af. Intussen was Hennie gou vir 'n operasie en gelukkig gaan dit nou weer heel goed met hom.
Die Nelle is besig om hulle LC 'n bietjie TLC te gee. Groot goed wat nog gedoen moet word is die hoofligte moet vervang word aangesien die huidige ligte nie baie goed werk nie en die remskoene moet vervang word. Die pakstelsel waar die agterste sitplek is moet ook nog gemaak word. Agter sitplek kom uit vir die trip.
Die tyd stap nou lekker vining aan! Laas week Vrydag (12 September 2014) was dit presies 12 weke na die vertrek datum. Vandag staan ons op 81 dae, en nee, ek wens nie my lewe om nie!! Ek sien net uit na 'n lekkkkkeeeerrrrrr vakansie na 'n jaar met besonders baie uitdagings.